**R O M Â N I A (nu produce efecte juridice)\***

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Nr\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Referat de aprobare**

 **a proiectului de hotărâre privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș, aprobat prin HCL nr 249 din 17 decembrie 2020**

În vederea sprijinirii categoriilor sociale vulnerabile şi a comunităţilor marginalizate, considerăm ca fiind oportună modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș, aprobat prin HCL nr 249 din 17 decembrie 2020, astfel:

- modificării termenelor de plată de la două la patru rate egale, iar plata să se facă în felul următor:până la 31 martie pentru lunile ianuarie-martie, până la 30 iunie pentru lunile aprilie-iunie, până la 30 septembrie pentru lunile iulie-septembrie respectiv până la data de 15 decembrie ale anului respectiv pentru lunile octombrie-decembrie.

- persoanele cu handicap grav sau accentuat şi persoanele încadrate în gradul I de invaliditate să fie scutite de la plata taxei speciale de salubrizare;

 Necesitatea susţinerii natalităţii în municipiul Târgu Mureş în vederea compensării evoluţiei demografice constant negative, recunoașterea și garantarea unor beneficii reale pentru familiile numeroase, respectiv numărul redus al programelor de asistenţă socială care vin în susţinerea familiilor mari sunt doar câteva dintre motivele pentru care considerăm că ar trebui plafonat numărul plătitorilor taxei de salubrizare dintr-o familie cu mai mulţi copii minori aflați în întreținere și care domiciliază la aceeaşi adresă. În acest sens propunem, ca în cazul familiilor numeroase cu mai mulți copii minori, numărul plătitorilor taxei de salubrizare să fie plafonat la 4 persoane în cazul familiilor cu 3 (trei) sau mai mulţi copii minori aflați în întreținere și care domiciliază la aceeași adresă.

 Față de argumentele mai sus precizate și ținând cont de faptul că pentru anul 2021 termenul de depunere al declarațiilor fiscale este 01 martie 2021 supunem aprobării, în regim de urgență prezentul proiect de hotărâre.

**Consilieri locali**

Csenge Orsolya Frunda

Dr. Sándor Berecki

Vidor János Venczi

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

 ROMÂNIA PROIECT

JUDEŢUL MUREŞ (nu produce efecte juridice)\*

CONSILIUL LOCAL MUNICIPAL TÂRGU MUREŞ

 Csenge Orsolya Frunda

 Dr. Sándor Berecki

 Vidor János Venczi

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020**

**Consiliul local al municipiului Târgu Mureş, întrunit în şedinţă extraordinară de lucru,**

***Având în vedere:***

a) Referatul de Aprobare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iniţiat de un grup de consilieri locali din partea UDMR privind modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020

b) Avizele favorabile ale compartimentelor de specialitate;

c) Raportul comisiilor de specialitate din cadrul Consiliului Local al Municipiului Târgu Mureș;

**În conformitate cu prevederile:**

* Art. 30 din Legea nr.273/2006 privind *finanţele publice locale*, cu modificările şi completările ulterioare;
* Art. 454, lit. g) și art. 484 din Legea nr. 227/2015 privind *Codul Fiscal*, cu modificările si completările ulterioare;
* Art. 6, alin. (1), lit. k), art. 25, art. 26 și art. 27 din *Legea serviciului de salubrizare a localităţilor* nr. 101/2006, republicată, cu modificările si completările ulterioare;
* Legii 249/2015 privind *modalitatea de gestionare a ambalajelor si a deşeurilor de ambalaje*, cu modificările si completările ulterioare;
* OUG nr. 196 /2005 privind *Fondul pentru mediu*, cu modificările si completările ulterioare;
* Ordinului nr. 578 din 6 iunie 2006 al Ministrului Mediului şi Gospodăririi Apelor pentru *aprobarea Metodologiei de calcul al contribuţiilor şi taxelor datorate la Fondul pentru mediu*, cu modificările și completările ulterioare;
* Legii nr. 211/2011 *privind regimul deșeurilor*, republicată, cu modificările și completările ulterioare;
* Legii nr. 207/2015 privind *Codul de procedură fiscală*, cu modificările si completările ulterioare.

**În temeiul** art.129,art.(2),lit. d),alin. (7),lit. n),art 139,alin (1),art. 196 alin (1) lit. a),art 243,alin (1) din OUG.57/2019 privind Codul Administrativ, cu modificările și completările ulterioare,

**H o t ă r ă ş t e** :

**Art. 1** Se aprobă modificarea și completarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020, astfel:

 1. Articolul 8 alin. (1) se modifică și va avea următorul conținut:

” (1) Taxa specială de salubrizare pentru utilizatorii casnici se plătește anual, în patru rate egale, astfel:până la 31 martie pentru lunile ianuarie-martie, până la 30 iunie pentru lunile aprilie-iunie, până la 30 septembrie pentru lunile iulie-septembrie respectiv până la data de 15 decembrie ale anului respectiv pentru lunile octombrie-decembrie.

 2. La Articolul 10 se introduce un nou punct care va avea următorul conținut:

* ”Persoanele cu handicap grav sau accentuat și persoanele încadrate în gradul I de invaliditate”

3. După Articolul 10 din Regulament se introduc două noi articole care vor avea următorul cuprins:

” Articolul 11

 În cazul familiilor numeroase, cu 3 sau mai mulţi copii minori aflați în întreținere și care domiciliază la aceeași adresă, taxa se datorează și se va calcula doar pentru doi copii.

Pentru al treilea, respectiv următorii copii minori, aflați în întreținere și care locuiesc la respectiva adresă, nu se datorează taxa specială de salubrizare.

La împlinirea vârstei de 18 ani proprietarul imobilului va depune o Declarație fiscală rectificativă ”.

” Articolul 12

Diferența de sume rezultată ca urmare a acordării facilităților mai sus precizate se suportă din bugetul local al Municipiului Târgu Mureș.”

**Art.2.** Celelalte prevederi ale Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020 rămân în vigoare.

**Art.3.** Cu aducerea la îndeplinire a prevederilor prezentei hotărâri, se încredinţează Executivului Municipiului Târgu Mureş prin Direcția Impozite și Taxe Locale și Administrația Domeniului Public.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

* Direcţiei Impozite și Taxe Locale
* Administrației Domeniului Public
* Consilierilor locali care au inițiat proiectul de hotărâre

**Viză de legalitate,**

 **Secretar general al Municipiului Târgu Mureș,**

 **Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**